ّعلى ذاك الطريق اللي يسمونه غرام أحباب وطت رجلي على دربه و لا أدري وش نوى فيني تبعته لآخر دروبه ألين أن القمر قد غاب تعب قلبي و لا تعبت مسافاتٍ توديني لقيت الليلة الجردا هدب ظل و سما و اعشاب بعد ذاك الظلام اللي يتوهني عناويني صدفتك معجبه فيني و ياليت الغرام اعجاب و تراك انتي الهنوف اللي هقيتك تستحقيني عطيتك عشق من قلبي وسلمت لغلاك رقاب و غيرك يحترق قلبه و لا يقدر يحاكيني ابي منك قبل لا انتي تصديني و توديني و ابي دربٍ على العذال صعبٍ و متعبٍ و غلاب و ابي نفس الطريق الصعب يبعدهم و يدنيني ترى لو للقلوب عيون و لدموع العيون أهداب حشى ما تنزل الدمعه لغيرك لو تركتيني أنا أول من عرف قدرك و أنا توي صغير و شاب و ابي منك ما دام أنك عرفتيني تحبيني ما دام أني لقيتك في طريق أسمه غرام أحباب دخيل الله و بعد الله دخيلك لا تخليني ما دام أن كل من يحيا على وجه التراب تراب عسى تنساني الدنيا مادام أنتي ذكرتيني